text: Bolivia markanx activistas digitales uñt’at jila kullakanakaw diversidad lingüística online uka uñacht’ayañatäk tantacht’asiwapxi
text: #000002
text: Cochabamba, Bolivia markan yaticht’äwin chikancht’asir jila kullakanakan jamuqapawa .
text: #000003
text: Markan Constituciónaparjamax Bolivia markan 37-ni aruw oficiales ukham uñt’atäxi. Ukampirusa, may may arunakax sapurunjamaw ist’asi, Internet uksanx janiw uñjaskiti, español arukiw nayrankaski.
  Kawkiritï jilpach arst’asirin arunakak ukanakax Internet uksanx mä qalltawx utjayawayiwa, uka arunakax aknïrinakawa, aymara ukat qhichwa. Jilpachax 34-ni aruw Internet uksan kipka arst’asirinakan qillqatanakapax jan utjkiti.
  Cochabamba markanx Pä uru yatichäwiw utjawayi , 28-ni ukat 29-ni willka kuti phaxsin 2016 maran apasi. Tantachäwix Global Voices uksat wakicht’atawa, Rising Voices qalltäwipampi, activistas digitales Gladys Camacho ukat Juan Carlos Romero, Jaqi Aru ukat Voces Indígenas Urbanas tamanakas ch’amancht’awapxi.
text: #000004
text: Chikancht’asipxañapatakix mä yatiyaw uksaw jawillt’ata khitinakatï Internet indígenas ukham sarantayapk tayka arunakap jach’anchayasin taqi jupanakatakinwa. Chikancht’asirinakax kawkïr arurus jach’anchayapxi ukat yatiqatanakap markanakapar uñt’ayapxañapatak iyawsawinipchi taqi ukanak uñjt’asaw chhijllt’awayata.
text: #000006
text: Niya 50 chikancht’asiriw qatuqatäna, suyt’atarjamaxa, qhichwa ukat aymara arunakatw waljan yatichäwin chikancht’asiwayapxi. Ukampirus Junt’u Bolivia markatx Guaraní, Chácobo, Bésiro, Mojeño Trinitario ukat Yurakaré markanakatw chikancht’asirinakax purt’aniwayapxi.
  Taqpachanitx 25-ni chikancht’asiriw yatichäwin tayka arunakapar Internet uksan jach’anchayapk ukat luräwinakap yatxatäwinakap uñacht’ayapxañapatak ukakipkarak yaqha bolivianos jupanakamp chikancht’asipxañapatak ukat machaq digitales luräwinak uñstayañatak jawillt’atapxäna.
  Arunakax janiw qurpanïkiti, ukhamipanstï, Bolivia markan yaqhip arunakapax anqax jak’a markanakan arst’atarakiwa. Resistencia, Argentina uksatx mä tama activistas jupanakaw chikancht’asiwin chikancht’asiñatak mayt’awayapxi, jupanakax Qom aru arst’asipxi (Bolivia markanx Toba ukham uñt’atarakiwa)
text: #000007
text: Tantachäwin amtäwipax activista jila kullakanakan yatiwinakap uñt’ayapxañapatak pacha churañawa. Uka arunakax mä pachaw churasi chikancht’asirinakan (retos lingüísticos y técnicos del uso de idiomas en la web) sutinchatxat aruskipt’apxañapataki.
text: #000008
text: Cochabamba markax qhichwa marka ukham uñt’atarakiwa. San Simón Jach’a yatiqañ utax (UMSS) aru ch’amanchañatakix plataformas digitales ukanak sarantayawayi, sisnawa plataforma multimedia de podcast en quechua, ukax UMSS uksan uñstayatawa, Lingüística Aplicada para la Enseñanza del Idioma satarakiwa. Ukampirus pani yatichaw wakicht’irinakax Gladys Camacho ukat Juan Carlos Romero pani yatichaw wakicht’irinakax (Departamento de Lingüística de la universidad) uksan wali mayacht’atapxänwa ukatx qhichwa yatichirjamas yanapt’asipxarakïnwa. Panpachaniw may may plataformas digitales uka luräwinakapxat uñt’ayapxäna.
  Camacho kullakax Nueva York Jach’a yatiqañ utan yatiqäwipamp sarantawayi , jupax proyecto de Rimasun audio podcast. ukan ch’amancht’awayi . Yatichaw irnaqäwipanx Romero jilax vídeo waruqatayna, qhichwa aruna, jupax mä consultorio dental uksan waruqt’atayna.
text: #000012
text: Santa Cruz markan ayllupana, proyecto Voces Indígenas Urbanas ukax luräwinakap uñt’ayawayarakiwa, Santa Cruz markan indígenas jakasirinakan arunakap ist’ayañ uñtayañ amtaniwa. Mä arux kunats jach’anchayañ aski ukxatawjilapachax arusita: mayn mayn chikanchasirinakaw tayka arup redes sociales uksatuq nayrar jach’anchayapxi.
text: #000013
text: Boliviano yatichäwix akjam yatichäwinak mayiwx utjayaskakiwa, Internet apnaqirinak waythapiñataki, arunakap ( herramientas digitales) ukamp jach’anchayañataki. Yatiwinakapax yaqhanakarus niya jak’achasiwa.
text: #000014
text: Aka qillqatax Rising Voices ukhamawa, Global Voices ukan amtapa, medios ciudadanos ukar sarantayañampiw ch'amanchi, kawkhanti markachirix akar jan atk ukanakataki · Taqpach qillqatanaka
text: #000015
text: Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
text: #000026
text: Special thanks to our many sponsors and funders.
text: #000027
text: Please support our important work:
text: #000028